**ДОКЛАД ЗА ИЗВЪРШЕНА ПРОВЕРКА НА**

**„Бултрако Моторс“ АД – клон Пловдив**

На основание Заповеди №РД-30/06.02.2019г. и №РД-48/22.02.2019г. на Директора на РИОСВ – Пловдив, на 22.03.2019г. беше извършена проверка на „Фирма за търговия на нови автомобили, марка „Хонда “ – клон Пловдив, гр. Пловдив, община Пловдив, област Пловдив, бул. „Пазарджишко шосе“ № 82, собственост на „Бултрако Моторс “ АД – клон Пловдив. Комплексната проверка от експерти на РИОСВ-Пловдив е по /фактор отпадъци и компонент атмосферен въздух , съгласно утвърден от Министъра на околната среда и водите „План за контролната дейност на РИОСВ-Пловдив за 2019г.”

1. **Цел на проверката**

Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците и Закон за чистотата на атмосферния въздух.

Обект на проверката находящ се в гр. Пловдив, бул. „Пещерско шосе“ №82 Б, община Пловдив, област Пловдив, е фирма за търговия на нови автомобили, марка „Хонда“ и сервиз.

Експерти на РИОСВ-Пловдив, извършиха проверка на автосалона и автосервиза, при което се констатира следното. На площадката в автосервиза са разположени следните съоръжения:

1. Три подемника
2. Съоръжение за източване на масла.

При проверката са проверени:

1. Пет броя климатични системи
2. Автосервиз на Хонда
3. Площадка за съхранение на формираните от дейността на фирмата отпадъци

1. **Констатации от проверката по фактори и компоненти**

**Фактор „Отпадъци”**

При направения оглед на място, а именно: гр. Пловдив , община Пловдив, област Пловдив, бул. „Пазарджишко шосе” №82, се констатира , че дружеството „Бултрако Моторс“ АД – клон Пловдив, формира от дейността си отпадъци, за което се представиха утвърдени от Директора на РИОСВ-Пловдив работни листове от 23.10.2014г. и 16.11.2018г.

В момента на проверката се представиха отчетни книги изготвени, съгласно Приложение №1 от Наредба №1/2014г. за реда и образците, по които се предоставя информация за дейностите по отпадъците, както и реда за водене на публични регистри /ДВ,бр.51 от 2014г./, като същите са заверени от Директора на РИОСВ-Пловдив и се водят редовно, с последен запис от 28.02.2019г.

За предаване на формираните от дейността на фирмата отпадъци, се представиха договори а именно: от 10.04.2018г. с „Еко Скрап Трейд“ ЕООД и от 07.09.2018г. с „Еко Резулт“ ЕООД.

Дружеството представи удостоверителен документ /писмо с вх. №3964/27.02.2019г. в ИАОС/, от която е видно, че годишния отчет на фирмата за отпадъците - 2018г. изготвен, съгласно Приложение №9 от от Наредба №1/2014г. за реда и образците, по които се предоставя информация за дейностите по отпадъците, както и реда за водене на публични регистри /ДВ,бр.51 от 2014г./ на фирмата за 2018г. е входиран в деловодната програма на агенцията.

На територията на обекта са създадени необходимите условия за събиране на отпадъците, съгласно Закона за управление на отпадъците /ЗУО/(ДВ. бр.53 от 13 юли 2012г., изм. и доп. ДВ. бр.1 от 3 януари 2019г.) и подзаконовата нормативна уредба. Опасните отпадъци се съхраняват в обособена за целта площадка с необходимите съдове, надписани с табели, съгласно Наредба№2/2014г. за класификация на отпадъците, като същата е с бетониран под и заключена.

При направения оглед на място се констатира, че обекта е с изградена инфраструктура, съгласно изискванията за дейността си.

„Бултрако Моторс“ АД – клон Пловдив, предлага на вътрешния пазар на РБългария в автосалона си нови автомобили марка „Хонда“, оригинални резервни части и аксесоари.

Фирмата е дилър на дружеството „Бултрако“ АД, със седалище в гр.София, за което се представи дилърски договор от 29.10.2014г. между двете дружества.

**Компонент „ Атмосферен въздух “**

На площадката на обекта, стопанисван от „Бултрако Моторс“ АД се експлотират пет броя климатични системи, от които: 2 броя са заредени и работят с фреон R 407 С, всяка от които с количество по 3,55 кг., 3 броя са заредени и работят с фреон R 410 А по 4,3 кг. във всеки климатик. Трите климатични системи, работещи с R 410 А са монтирани на 20.04.2018г. При проверка се представиха досиета на климатичните съоръжения, изготвени във формата, съгласно Приложение №3 към чл.29, ал.1 от Наредба №1/17.02.2017г. /обн. в ДВ, бр.20/17.02.2017г./, с посл. изм. и доп./.

В досиетата са отразени извършените проверки за херметичност за 2018г. Проверките са извършени от фирма „Темпекс“ ЕООД, притежаваща документ за правоспособност №042 от 27 май 2016г., издаден от ББКМ. Климатичното оборудване е етикетирано, съгласно изискванията на параграфи 3 и 4 от чл.12 на Регламент/ЕС/ №517/2014г., с изписани върху вида на флуорсъдържащития парников газ и количеството му в килограми и изразено в еквавалент на СО2.

В обекта се извършва дейност по поддръжка и сервизно обслужване на климатични инсталации на моторни превозни средства /МПС/. За дейността се използва свеж хладилен агент – R 134 A и R 1234 YF в количества за 2018г. съответно 6,550 кг. и

0,400 кг.

Хладилния агент е закупен от фирма „Фриго-Хим“ ООД, гр. Пловдив. Лицето, извършващо дейности по сервизно обслужване на МПС притежава документ за правоспособност №3289 от 02.03.2016г., издаден от ББКМ.

Дружеството е представило пред РИОСВ-Пловдив, отчет по Приложение №7 към

чл. 33, ал. 1 от Наредбао №1/17.02.2017г. за количествата използвани флуорсъдържащи парникови газове, за период от 01.01.2018г. до 31.12.2018г. и отчет по Приложение №9 към чл.35, ал.1 от Наредба №1/17.02.2017г. за климатичното оборудване налично на площадката на обекта. Отчетите са входирани в деловодната система на РИОСВ-Пловдив с вх. №0-824/14.02.2019г., с което срокът за представянето им съгласно чл. 36 от Наредба №1/17.02.2019г. е спазен.

**ΙΙΙ. Съответствие, последващ контрол**

Не са констатирани несъответствия на обекта с изискванията на екологичното законодателство.